| **Kristianas Vulfasvok. *Christian Wulff*** |
| --- |
| Vokietijos federalinis prezidentas |
|  |
| Kristianas Vulfas Landtage 2009 m. lapkritį |
| Gimė | 1959 m. birželio 19 d. (63 metai)Osnabriuke, Vokietija |
| Tautybė | vokietis |
| Sutuoktinis (-ė) | Bettina Wulff |
| Kelintas | 10 |
| Ėjo pareigas | 2010 m. birželio 31 d. – 2012 m. vasario 17 d. |
| Ankstesnis | Horst Köhler |
| Vėlesnis | Joachim Gauck |
|  |
| Sritis | politika |
| Organizacijos | Žemutinės Saksonijos Vyriausybė |
| Pareigos | Ministras Pirmininkas (2003-2010), Vokietijos prezidentas (2010-2012) |
| Partija | CDU partija |
|  |
| Išsilavinimas | teisė, teisės asesorius (*Volljurist*) |
| Alma mater | Osnabriuko universitetas |
|  |
| Žymūs apdovanojimai |
| * 2007 m. Garbės daktaras, Kinija
 |
|  |
|  **Vikiteka** | Christian Wulff |
| Parašas |
|  |

**Kristianas Vilhelmas Valteris Vulfas** (vok. *Christian Wilhelm Walter Wulff*; g. 1959 m. birželio 19 d. Osnabriuke, Vokietija) – vokiečių politikas, krikdemų (CDU) partijos veikėjas, teisininkas. 

Žemutinės Saksonijos ministras pirmininkas (2003–2010), Vokietijos prezidentas (2010-2012).

Biografija
----------

Christian su žmona Bettina Wulff (2010)
Mokėsi Elisabeth mokykloje. Ernsto Morico Arndto gimnazijoje (Osnabriuke) baigė abitūrą. Osnabriuko universitete studijavo teisę. Specializacija – ekonomika. 1987 m. išlaikė pirmąjį valstybinį teisės egzaminą. Po to sekė teisės referendariatas. 1990 m. išlaikė antrąjį valstybinį teisės egzaminą. Buvo advokatas advokatų profesinėje bendrijoje (vok. *Anwaltssozietät*) Osnabriuke .

Politika
--------

2010 m. birželio 30 d. išrinktas į Vokietijos Prezidentus. Pirmtakas – Horstas Kėleris, 2010 m. gegužės 31 d. netikėtai atsistatydinęs iš savo pareigų (dėl kritikos, išsakytos jo atžvilgiu po to, kai jis komentavo Vokietijos kariuomenės misijas užsienyje bei jas susiejo su ekonominių interesų gynimu). Dėl Vulfo kandidatūros 2010 m. birželio 3 d. susitikimo metu susitarė valdančiosios koalicijos atstovai Krikščionių demokratų sąjungos (CDU) pirmininkė Vokietijos kanclerė Angela Merkel, Vokietijos užsienio reikalų ministras Laisvosios demokratų partijos (FDP) pirmininkas Gvidas Vestervelė) ir Socialinės krikščionių sąjungos (CSU) pirmininkas Bavarijos ministras pirmininkas Horstas Zėjehoferis. Iki tol realiausia kandidate į atsilaisvinusį Vokietijos Prezidento postą buvo laikoma ilgametė Vokietijos darbo ir socialinių reikalų ministrė 7 vaikų mama Urzula fon der Lejen (CDU), bet dėl jos kandidatūros pasipriešino kai kurie įtakingi CDU ir CSU politikai.

Vulfas atsistatydino 2012 m. vasario 17 d.

Katalikas. Vedęs antrąkart (2008 m.). Žmona Bettina Wulff (mergautinė pav. *Körner*). Turi 2 vaikus.

Apdovanojimai
-------------

* Garbės daktaras, Šanchajaus Tongji universitetas (Kinija), 2007 m.

Šaltiniai
---------

1. ↑  Christian Wulff Archyvuota kopija 2010-06-06 iš Wayback Machine projekto. (Biografija)
2. ↑  Biografiniai duomenys Archyvuota kopija 2010-10-08 iš Wayback Machine projekto.
3. ↑  Į Vokietijos prezidentus bus siūlomas K.Vulfas (2010 birželio 4 d. 08:49:40, Respublika.lt, Eltos inf.)
4. ↑  lrytas.lt: Atsistatydina Vokietijos prezidentas Vulfas Archyvuota kopija 2012-02-19 iš Wayback Machine projekto.
5. ↑  Christian Wulff (*abgeordnetenwatch.de*)

Nuorodos
--------

* Asmeninis Christiano Vulfo tinklalapis (vokiečių k.)

|  |  |  |  |  |
| --- | --- | --- | --- | --- |
| 

| Ž • A • RVokietijos federaliniai prezidentai |
| --- |
|  |
| 
Teodoras Hoisas (1949–1959) · Heinrichas Liubkė (1959–1969) · Gustavas Heinemanas (1969–1974) · Valteris Šėlis (1974–1979) · Karlas Karstensas (1979–1984) · Richardas fon Veiczekeris (1984–1994) · Romanas Hercogas (1994–1999) · Johanesas Rau (1999–2004) · Horstas Kėleris (2004–2010) · Kristianas Vulfas (2010–2012) · Joachimas Gaukas (2012-2017) · Frankas Valteris Šteinmajeris (2017-) | Vokietija |

 |